**Școala Gimnazială “Federico Gracia Lorca”**

**Strada Cozla nr.1, sectorul 3, București**

**Tel/fax: 0213403710, e-mail: scoala.federico.garcia.lorca@s3.ismb.ro**

**CRITERII GENERALE ȘI SPECIFICE**

**PENTRU ÎNSCRIEREA ÎN ÎNVĂȚĂMÂNTUL PRIMAR 2021-2022**

**Art.10.** - (1) În situația în care într-o unitate de învățământ numărul cererilor de înscriere primite de la părinți al căror domiciliu se află în afara circumscripției școlare este mai mare decât numărul de locuri libere definit conform art. 10 alin.(3), se aplică criterii de departajare generale și specifice, stabilite în conformitate cu prevederile prezentei metodologii.

(2) **Criteriile generale de departajare** care se aplică în situația prevăzută la alin. (1) sunt următoarele:

**a) existența unui certificat medical de încadrare în grad de handicap a copilului;**

**b) existența unui document care dovedește că este orfan de ambii părinți. Situația copilului care provine de la o casă de copii/un centru de plasament/plasament familial se asimilează situației copilului orfan de ambii părinți;**

**c) existența unui document care dovedește că este orfan de un singur părinte;**

**d) existența unui frate/ a unei surori înmatriculat/înmatriculate în unitatea de învățământ respectivă.**

(3) În cazul în care numărul cererilor de înscriere din afara circumscripției școlare este mai mare decât numărul de locuri libere, repartizarea copiilor se face în ordinea descrescătoare a numărului de criterii generale de departajare cumulate de către fiecare copil: se repartizează la început copiii care îndeplinesc trei dintre criteriile menționate la alin. (2), apoi copiii care îndeplinesc două dintre criterii și, în final, copiii care îndeplinesc doar unul dintre criteriile menționate la alin. (2).

(4) În caz de egalitate pe ultimele locuri, pentru copiii care îndeplinesc același număr de criterii generale de departajare, ordinea de prioritate a criteriilor este cea menționată la alin. (2)

**CRITERII SPECIFICE:**

|  |  |  |
| --- | --- | --- |
| **Nr.crt.** | **Criteriul specific** | **Lista documentelor doveditoare pentru îndeplinirea criteriului** |
| **1** | **COPII AI CĂROR BUNICI AU DOMICILIUL ÎN CIRCUMSCRIPŢIA ŞCOLARĂ ȘI CARE SE OCUPĂ DE ÎNGRIJIREA COPILULUI** | **1. COPIE CERTIFICAT DE NAŞTERE COPIL;**  **2. COPII CĂRŢI DE IDENTITATE BUNICI;**  **3. COPIE CERTIFICATE DE NAŞTERE ALE PĂRINŢILOR;**  **4.DECLARAŢIE PE PROPRIE RĂSPUNDERE A PĂRINȚILOR.** |
| **2** | **COPII AI CĂROR PĂRINŢI AU LOCUL DE MUNCĂ ÎN CIRCUMSCRIPŢIA UNITĂŢII NOASTRE DE ÎNVĂŢĂMÂNT** | **1. COPIE CERTIFICAT DE NAŞTERE COPIL;**  **2. COPII CĂRŢI DE IDENTITATE PĂRINȚI;**  **3. ADEVERINŢĂ DE LA LOCUL DE MUNCĂ CU ADRESA SPECIFICATĂ.** |
| **3** | **COPII AI CĂROR PĂRINŢI SUNT ABSOLVENŢI AI UNITĂŢII NOASTRE ŞCOLARE** | **1. COPIE CERTIFICAT DE NAŞTERE COPIL;**  **2. COPII CĂRŢI DE IDENTITATE PĂRINȚI;**  **3. COPIE DE PE DIPLOMĂ/FOAIE MATRICOLĂ /CARNET DE ELEV DIN PERIOADA ŞCOLARIZĂRII PĂRINTELUI.** |

5) Criteriile specifice de departajare sunt elaborate de fiecare unitate de învățământ și se aplică în situația prevăzută la alin. (1), după aplicarea criteriilor generale menționate la alin. (2)